text: 
  Tabori er jøde fra Ungarn, men har boet og arbejdet som journalist 
  og dramatiker i Hollywood og i England, hvor han flygtede til 
  allerede i 1936. Hele hans familie med undtagelse af hans mor blev 
  udslettet i Auschwitz. Han
  
  har sagt, at sandheden aldrig er smuk, men at den tit er morsom. 
  Den anskuelse synes han også at have lagt over Bibelen og over den 
  beskrivelse af sig selv, som han leverer i de to centrale figurer i 
  stykket, Mr. Jay og Goldberg.
  
  Søren Sætter-Lassen spiller den lidende Goldberg og i rollerne som 
  skuespillerne i Mr. Jays teater ses Tammi Øst, Kirsten Olesen, Ole 
  West Madsen, Jannie Faurschou, Peter Gilsfort og Ulver Skuli Abildgaard
  . Hells Angels spilles af Christian Mosbæk, Kim Jansson, Per Linderoth
  , Annemette Bush og den nyuddannede, debuterende Rikke Weissfeld.
  
  Finn Erik Bendixen, som også er ny på Det Kgl. Teater, har skabt 
  scenografien omkring det gale teater på teatret, som lukker op for 
  publikum med premiere den 1. september.
  
  
  
  